
Весе мастортнэнь пролетарийтне, пурнаво до вейс! 

ВЛКСМ-нь Мордовской обком онть ды 
Саранск ошонь комитетәнть 

МОРДОВСКОЙ АССР-НЬ 
ВЕРХОВНОЙ СОВЕТЗНЬ 
ПРЕЗИДНУМОНТЕНЬ. 


РСФСР-нь Верховной. Советэнь 
Президиумось Российской Совет- 
ской Федеративной Социалистичес- 
кой. Республикань трудицятнень 
нельде Мордовской АССР-нть 
образованиянь ветеце годовщи- 
нанть ды Мордовской Автономной 
Областенть организовамонь ке- 
мень иетнень праздновамонь чис- 
тэнть кучи братской пси поздо- 
ровт Советской Мордовиянь тру- 
дицятненень. 

Ленинско-сталинской националь- 
ной политиканть эрямос неуклон- 
нойстэ ютавтоманзо основанть 
лангсо, большевиктнень коммунис- 
тической партиянть руководстван- 
зо коряс мордовской народось 
добился покш успехть хозяйствен: 
ной ды культурной строительст- 
вань тевсэнть. 

Сталинской пятилеткатнень иест 
перть строязь од фабрикат, за- 
водт, конат оснащеннойть од тех- 
никасо. Мордовиянь социалисти- 
ческой паксятнень лангсо робо- 
тыть сядот тракторт ды комбай- 
нат. Мордовской народось боль- 
шевиктнень коммунистической пар- 
тиянть руководстванзо коряс соз: 
дал эсь национальной социалисти- 
ческой культура, кастась эсензэ 
собственной интеллигенция. 

Зажиточнойстэ, культурнойстэ 
ды веселасто эри мордовской на- 
родось, кова анок партиянть ды 
советской правительстванть васен- 
це тердемаст коряс эсь грудьсэ 
ванстомс октябрянь завоеваният- 
нень. 

РСФСР-нь Верховной Советэнь 
Президиумось евты уверенность 
сеньсэ, што Мордовской АССР-нь 
трудицятне седе товгак ‘кармить 
сэрейстэ кирдеме Ленинэнь— Ста- 
линэнь знамянть, еще седеяк пек 


Л ад ӘНӘ 


таниянзо кис, еще седеяк пек 
кемекстамо СССР-нь народтнэнь 
дружбанть ды обороноспособнос- 
тенть. 

Шумбра улезэ счастливой мор- 
довской народось! 

Шумбра улезэ большевиктнень 
Всесоюзной коммунистической пар- 
тиясь! 

Шумбра улезэ трудицятнень 
вождесь великой Сталин!: 

РСФСР-нь Верховной Советэнь 
Президиумонь Председателесь 

А. БАДАЕВ. 

РСФСР-нь Верховной Советэнь 
Президиумонь секретаренть кис 
РСФСР-нь Верховной Советэнь 
Президиумонь Председателенть 
заместителесь С. АНДРЕЕВА. 


Мордовской АССР-нь 
Верховной Советэнь 
Президиумонь 
Председателентень 
Тынк республиканть образова- 
виянь вете иензэ ды Автономной 
Областенть организовамонь ке- 
мень иензэ чистэнть энялдан ев- 
тамс мордовской народонтень Нем: 
цев-Поволжья республикань наро- 
донть пельде пси поздоровт ды 

поздравленият. 


Немцев-Поволжья АССР-нь 
Верховной Советэнь 
Президиумонь Председателесь 
ГОФМАН. 


роботамо республиканть 2 


Зубово-Полянской райононь Анаево велень од ломатне. 

ВЕРЕНДЯКИННЭНЬ 


РСФСР-нь Народной Комиссарт- 
нэнь Советэсь приветствует Мор- 
довской АССР-нь робочейтнень, 
колхозниктнень ды интеллигенци- 
янть Мордовской Автономной Со- 
ветской Социалистической Рес- 
публиканть образованиянзо ветеце 
годовщинанть ды Мордовской 
Автономной Областенть органи- 
зовамонзо кемень иетнень озна- 
менованияст кувалма. 


РСФСР-нь Народной Комиссарт- 


нэнь Советась евты кемема. 
Мордовской АССР-нь трудицятне, 


конатнесэ руководит Ленинэнь— 
Сталинэнь великой парти- 
ясь, кармить еще седеяк нас- 
тойчивойстэ ды упорнойстэ боро- 
цямо социалистической хозяйст- 
ванть седе тов развитиянзо кис. 
РСФСР-нь Народной 
Комиссартнэнь Советэсь. 


ВЕП(б)-нь 
ВЕРХОВНОЙ 


Северо-Осетинской АССР-нь 
трудицятнень пельде псистэ поз- 
дравляем братской Мордовской 
АССР-нь трудицятнень Мордов- 
ской АССР-нть образованиянь вете 
иензэ ды Мордовской Автономной 
Областенть организовамонь кемень 
иензэ праздновамонть кувалма. 

Великой Советской Союзонь на- 
родтнэнь дружной семиясонть, 
Ленинэнь—Сталинэнь партиянть 
руководстванзо коряс, народтнэнь 
вечкевикс вожденть родной Ста- 
линэнь тетянь заботанзо кувалма, 
свободной мордовской народось 
тейсь пек покш успехть социализ- 
мань строямонь тевсэнть. 

Мордовской народось Ленинэнь— 
Сталинэнь 
ской правительстванть руковод- 
стваст коряс туи еще седеяк 


партиянть ды Совет- |. 


МОРДОВСКОЙ ОБКОМОНТЕНЬ МОРДОВСКОЙ АСОР-нь 
СОВЕТЭНЬ ПРЕЗИДИУМОНТЕНЬ, МОРДОВСКОИ АССР-нь 
СОВНОРКОМОНТЕНЬ 


покш победатнес 
строямонь тевсэнть. 

Шумбра улезэ 
АССР-сь! 

Шумбра улезэ СССР-нь народт- 
нэнь дружбась ды Ленинэнь—Ста- 
линэнь героической партиясь! 

Шумбра улезэ весе мирэнь тру- 
дицятнень великой вождесь минек 
родной Сталин! 


ВКП(б)-нь = Северо-Осетинской 
Обкомонь Секретаресь 
АЗИН. 


АССР-нь 
Президи- 


коммунизмань 


Мордовской 


Северо-Осетинской 
Верховной Советэнь 
умонь Председателесь 

ГАГЛОЕВ. 
Северо-Осетинской , АССР-нь 
Совнаркомонь Председателесь 

КУЛОВ. 


Ленинградской Военной Округонь штабонть оперативной сводказо 


Февралень 24-це чинть перть 
Карельской перешейкасонть виев 
лововь ды туманось мешасть ми- 
нек войскатнень боевой действият- 
ненень. Минек войскатне фронт- 
канть сайсть 


эйстэст 19 железобетонной арти- 
лерийской сооруженият. 
Минек частне бойсэ саизь же- 


лезобетонной сооружениятнесэ пек 
виевстэ укрепленной островтнень 


противникень 28 
оборонительной укрепленной пункт 


со саезь 22 орудия, эйстэст 12 
тяжелой береговой башенной ору- 
дия (кемень ды қото дюймань 
полевой ды зенитной орудият пек 
ламо станковой пулеметт, боепри- 
пасонь ды военной имуществань 
складт. 


Фронтонь остатка участкатнесэ 
мезеяк существенной эзь тееве. 


Берянь погоданть кувалма 
минек авиациянть действиянзо ог- 


Койвисто (Бьерке), Тиурин— Саари | раничились разведывательной лив- 


ды П ии —Саари. Островтнень ланг-тнемасо. 

нон ВОН ии нощни чаво, 


Мордовекой АССР-нь Верховной 
Советэнь Президиумонтень 
Мордовской АССР-нь 


бобпармомоинтень 
ВКП(б)-нь Мордовской 
Обкомонтень 


Туркмениянь Верховной Сове- 
тэнь Президиумось, Народной Ко- 
миссартнэнь Советэсь ды боль“ 
шевиктнень коммунистической пар- 
тиянь ЦК-сь кучить большевист- 
ской пси поздоровт Мордовиянь 
робочейтненень, колхозниктненень, 
интеллигенциянтень, весе труди- 
цятненень Мордовской Автоном- 
ной Советской Социалистической 
Республиканть образованиянь слав- 
ной вете иетнень топодемань чис- 
тэнть. Сталинской Пятилеткатнень 
иест перть Мордовиянь трудицят- 
не ленинско-сталинской нацио- 
нальной политиканть основанзо 
лангсо, большевистской партиянть 
руководстванзо коряс, великой 
Сталинэнь эрьва шкань заботанзо 
вельде добились пек покш ус- 
пехть хозяйственной, культурной 
строительствань тевсэнть. 

Минь кемдяно, што мордовской. 
народось СССР-нь ‘ламомиллион- 
ной весе народонть марто вейсь, 
ВКП(б)-нь Сталинской ЦК-нть ру- 
ководстваНзо коряс еще седеяк 
бойкасто туи коммунизмань окон- 
чательной победантень. 

Шумбрат улест Советской Мор- 
довиянь трудицятне! 

Шумбра улезэ минек. великой 
вождесь, учителесь, другось Ста- 
лин ‘ялгасы 


), Туркменской ССР-нь Верховной 


Советэнь президиумось— 
БАБАЕВ. 


Туркменской ССР-нь 
Совнаркомось— 


ХУДАИБЕРГЕНОВ. 


Туркмениянь КП(б)-нь ЦК-сь— 
ФОНИН. 


Тонеть, учитель, вождь, тетя, 
Тонеть, конась валдос вети, 
Конась эрямонь счастья макссь,— 
Минек сермадозь те сермась. 
Минек народось—мокшэрзят, 
Вейке семья, вейсэнь ялгат, 
Эрить дружнасто теке братт, 
Сынь вейкень-вейкень апак кадт. 
Тон, вечкевикс, минек кастыть, 
Паро пингес минек таргить, 
Весень тонавтыть чиде-чис, 
Секс минь лисинек валдо кис. 
Кода эрзят, мокшот эрясть, 
Кода нужась эйсэст керясь, 

Ды ней Мордовиясь лиякс 

Кода эри, цвети сиякс, 

Цвети сырежди чить ды веть 


Минь, вождь, евтнесынек тонеть. 

— Валдоми, цвети минек масторось 
Касы-виеми теке умарь сад, 
Минек паксясо товзюронь морят, 
Парсей-мушконок занясь покш усадт, 
Токить пельтненень минек виренек. 
Лугава якить ·ламо стаданок. 
Сравтовсть келейстэ вечной моданок. 
Минек леенек хрустальде валдот,— 
Мокша-лейсь, Сурась, пешксеть 
покш калдо. 
Масторонть лангсо мазый сад касы, 
Те садонть потсо колхозникт эрить. 
Неть колхозникне—минь, 
мокшэрзятне, 
Пингенек тесэ весень мазылгадсь, 
Кие максызе те од эрямонть? 
Кие жкастызе те мазы садонть? 
Ленин теизе те од эрямонть 
Сталин кастызе те мазы садонть. 
Ней те покш садось ийс колмоксть 
цвети, 
Умарть, чукшторовт колмоксть 
кенерсти. 
Масторонь перька тусть коренонзо, 
Мелер ВЕНЕ льт КД атазадоняо. 
Чемень варманень сон а костяви, 
Те мазый садось—минек масторось. 
Истямо садсо эри народось, 
Секс мокшэрзятне Ленинэнь вечкить, 
Мудрой Сталинэнь депутаткс 
кочкизь. 
Секс сынест морыть сех мазый морот: 
„Зоря валдо, сырнень валдо 
Минек перть пельга, 
Сон сравтови минек ланга 
Ошка, велева. 
`Чись а кекшни вень чоподас, 
А кельмекшныяк, 
Сон эжди минек хоть косо 
Телень вестэяк. 
Истя эжди родной Сталин 
Эсь лембесэнзэ 
Ды валдомты минек эйсэ 
Эсь валдосонзо. 
Лейтнестэяк ды эрьктиестэ 
Ванькс ведесь кельми, 
Валдо чиськак 
Сэнь менельстэнть 
Натой сорк теи. 
Ансяк Сталин—минек тетясь, 
Пачк минек эжди, 
Арктикань эй пандтнэнь лангскак 
Лембе сон пачти. 
Родной Сталин чиденть валдо, 
Чидентькак лембе, 
Секс пек ламо сырнень валдо 
Минек перть пельга“. 
= 


+ = 
Седей потмакссто Сталиннэнь сюк 
пря 

Юбилей чистэст кучить мокш- 

эрзят, 
Конат икеле ульнесть чоподат, 
Ташто пингева—вирьга эрицят. 
Модань сокицят, вирень керицят, 
Конат ознокшность сядо пазавас, 
Боярдо кекшнильть вирьга-тайгава, 
Вирьга тайгава, Сура чирева. 


Кудост-чист пекснизь злодей 
мурзадо. 
Арасежь ве чи апак нарьгакшие, 
Веяк арасель алак тандавтне. 
Сынь сюро видизьть—сюрост 
Зе тапилизь, 


; 
Паро-чист кекшнизь киска-боярдо, 


Эрзят вирь керильть—вирест 
нельгилизь, ^ 
Мокшот калт кундыльть—калост 
саилизь. 
Кинень пеняцямс те нарьгамонть 
лангс? 
Кинень жаловамс те розбоенть лангс? 
Боярнэнь пшкадят, бояр--локшосо, 
Мурзанень молят, мурза—розгасо. 
По птнеяк нарьгасть силой пря 
лемдявтсть. 
Теньсэ народонть кежензэ савтызь, 
Мисаил попонть мокшэрзят маштызь, 
Монастырть ламо сынь толсо 


пултасть... 
* 


$ ж ж 
Пек ламо вармат ды виев бурят, 
Минек масторга пингень-пингс 
пувасть, 
Ламо од рунгот ·нужачись матрась, 
Злодей стака-чись—ловажат 
костясь... 
Ламо верь пидесть киска бояртнэ, 
Ламо вий матстясть воеводатне. 
Эзь юта ве чи, вай; сельведтеме, 
Эзь юта ве ков апак аварде. 
Велева ютат, велесэ лайшить, 
Оштне малас сат, аварькс каяты. 
Эрзятне лайшесть эрзя велева, 
Рузт, чувашт нирежсть Равонть 
чирева. 
Весе масторось  горясо. эрясь, 
Весе народонть инязор лепштясь. 
Арасель тарка масторонть лангсо, 
Косо народ бу аволь ‘аварде, 
Косо трулийтне авольть нирежде. 
Сейде виртнеяк се шкастонть 
лажасть, 
Чуди лейтнеяк ламо сельведь 
правтсть. 
Сехте пек муцявсть эрзянь аватне, 
Сынст ломанькс эзть ловт се шкань 


праватне. 
Юлќ етая мое поло пиТтио пачдсть, 
Злодей-бояртнэ аванть калмос 
пансть. 


Бояртнэ лепштясть народ оброксо, 
Чиновникть нарьгасть покш 
подушнойсэ. 
Поптне нельгенесть кургсто сускомо, 
Мурзатне эзть кадт варод оймамо! 
Секс мокшэрзятне эрясть беднойстэ, 
Трудий народось ульнесь муцявозь. 
Секс моротнеяк ульнесть лужанят, 
Ломань вайгельтне ульнесть казямот: 
„Мейсь пек варди мирэсь- 
масторось? 
Мейсь пек мелявты мирэсь-народось? 
Мирэсь аварди киска боярдо, 
Мастор мелявты пине азорло. 
Сынь весе саизь минек паксянок, 
Сынь весе нельгизь минек луганок. 
Мейсэ трясынек ней семиянок? 
Мейсэ андсынек минь скотинанок?“ 
Кармасть эрзятне виень пурнамо, 
Хармасть мокшотне лиякс морамо: 
„Мекс валдо чизэ пек ней 
нусмакалсь? . 
Виев вармадонть виресь соракадсь, 
Чатавсть пирясост укшторт, 
< килейнеть, 
Киска боярось яки паксява. 
Кодак неизе эрзянь паксиненть, 
Те ровна паксянть, пиже лугиненть, — 
Бажась эстензэ моданть саеме, 
Эрзятнень кецтэ паксянть нельгеме. 
Бояронть злодей ульнесь ялгазо, 
Сон ульнесь судьякс сисем веле 
лангс, 
Сон судясь-редясь, силой оброк 
сайсь. 
Ансяк кадокшнось сисемень кардайс, 
Сисемень кулос вейке узере. 
Сокийтнень весе сон розоринзе, 
Атятнень эйсэ пекстась каторгас, 
А од ломатнень пурнась салдатокс. 
Но сонзэ каршо стясь вейке аля, 


Вейке покш ломань—Тюматянь цера. 
Эсензэ стака пингензэ кисэ, 
Бояронть прянзо керизе узерьсэ“. 
Ламоксть мокшэрзят бояр марто 
турсть, 

Ламоксть трудийтне поптнень каршо 

мольсть. 
Вай, эрзяяь Кузьма Алексеевесь 


Эрзятнень эйстэ яла вий пурнась, 
Бояронь праванть маштомо бажась. 
Ансяк се виесь ульнесь аламо, 
Рознязь народтнэ эзть машт изнямо. 
Злодей бояртнэ Кузьманьгак изнизь, 
Сонзэ виензэ бояртнэ тапизь. 

ЕУ 

Вана Дон лангсто кепететсь орел, 
Вай, Стенька Разин ульнесь лемезэ, 
Трудий ломаньстэ войска 
пурвакшнось. 
Мурзакай-эрзя отряд  ветякшнось, 
Олена тейтерь мокшот тердекшнесь. 
Саран ошонть сынь вейсэ саекшнызь, 
Атямаронть сынь вейсэ 
нельгекшнизь... 
Трудий `ломатне—рузтнэ, татартнэ, 
Мокшоэрзятне, башкирт, чуваштнэ— 
Весе сыргакшность Разинэнь марто. 
Равонть чирева Разин ветинзе, 
Симбирь ош алов войсканть ливтизе 
Бояртнэнь каршо, мурзатнень каршо, 
Оляксчинть - кисэ виенть путомо. 
Вай, ламо, ламо, виесь путовкшнось, 
Пекте-пек ламо вересь 
валовкшнось! 
Ансяк эзь саевть сестэ оляксчись: 
Разинэнь кундызь душман бояртнэ, 
Живой клеткантень сонзэ 
пекстакшнызь, 
М осков ошонтень сонзэ ускокшнызь. 
Сърей помост лангс Стенькань 
кустекшнызь 
Палачонь кедьстэ прянзо керявтызь... 
Разиндэ мейле трудицятненень— 
Седеяк стака ульнесь эрямось, 
Бояртнэ кармавтсть ошонь строямо, 
Крепостть тееме, ясак пандомо. 
Эрзятнень вельксстэ таго чинть 
кекшизь. 
Дедатнень эйсэ батогасо чавсть, 
Бабатнень эйсэ тол лангсо пултасть, 
Мейле кепететсь Урал пандосто 
Омбапе орел, Эмель Пугачов. 
Таго пурнызе трудий народонть, 
Мокшоэрзятне ульнесть мартонзо, 
Рузтнэ, башкиртнэ сонзэ перьканзо, 
Казань ошонтень войсканть ветизе, 
Сон кирви толсо бояртнэнь пултась, 
Равжо качамокс злодейтнень нолдась. 
Эрзятне тензэ гай-мсро морасть: 
„Кона ендо сы уродимой Пугачов? 
Ко ендо лиси уродимой Пугачов? 
Бугульма ендо уродимойсь 
лисекшнесь. 
Кува лиси эрзянь бояр прянзо шны: 
Кува юты эрзянь началь прянзо шны. 
Мон пултаса, Казань ошонть, пултаса! 
Мон чентяса, Казань ошонь чентяса. 
Сэрякс лайсынь Казань ошонть 
башнянзо 
Пештекс чулксынь Казань ошонть 
лавканзо“... 
Ансяк эзь саевть сестэ олячись. 
Злодей-бояртнэ орелонть кундызь, 
Прянзо, селмонзо орелонть керизь. 
Таго эрзятне стака чинтень прасть, 
Таго сынст лангсо бояртнэ нарьгасть. 
Сынь морот морсесть, Эмелень 
лецнесть: 
„Вай, покш вирьга, чопода яннэва 
Кекшнезь, састо, молить ломать покш 
латкова, 
Салава сынь лецтнить Пугачовонь 
лементь, 
Евксокс, морокс лацить эсест те 
покш тевенть. 
Руз инязораванть кежензэ сынь 
савтнить 
Ды бояртнэнь яла мастор лангстонть 
кравтыть. 
Пугачовонь тевесь допрока стувтови, 
Пек куватьс лецтнеме народ сонзэ 
карми“... 

Орелтнэнь кундызь, эрямост маштызь, 
Но народонь вий тенст эзь 
маштово, 
Трудиень кежесь тенст эзь 
лоткавтовт. 
Мокшозрзятне, рустнэ, татартнэ, 
Башкирт, чуваштне—весе народось, 


Кармасть ве таркас виень пурнам, 
Наргиень праванть пожарс пултаме. 


Таго тусь велна масторонь келес, 
Ф Р у 

Якстере волна сась ошос, велес. 
Сон боярт ваявтсь, парочист тапась, 
Ташто законтнэнь мода потс калмась. 
Вансы инязор таго народ стясь, 
Герой народось ламо вий пурнась. 
Инязор тандадсь, кучсь посолт 
везде— 
Лия масторов лезксэнь вешеме. 
Буржуйтне пурнавсть кармасть 
арсеме, 
Кода пожаронть курок бу мацтямс, 
Тердевтсть салдат полкт, ускизь 
казактнень, 
Кармасть „бунтарьтнень“, живстэ 
калмамо. , 
Пек ламо народ сестэ керякшность, 
Ламо ломань верь буржуйть 
нолдакшность. 
Моданть лангозо верденть 
якстерьгаць, 
Весе тюрьматне ломаньсэ пєштявсть. 
Ансяк народось весе эзь маштовт, 
Ленин орелось целасто кадовсь, 
Сталин орелось шумбрасто ванстовсь, 
® 

Народось кенерсь ранань лечамо, 
Трудийть уставасть виень пурнамо. 
Таго наргийнень народ кеженть 
пандсь, 
Гуень пулотнень узерьсэ керясь. 
Сехте покш гуесь тень эйстэ тандаць, 
Кармась пурнамо сехте покш война, 
Штоб народ маштомс ды седе 
оймамс. 
Кепетець пожар мирэнь келешка, 
Пансть народонть толс пек ламо се 
шкать. 
Весе буржуйтне теке ормаскадсть, 
Чи валгома пельс покш пожар 
кирвастсть. 
Пушкань зэрьтеденть мастор 
соракадсь, 
Весе народось сестэ уракадсь. 
Кадовсть аватне, . вай, мирдевтеме, 
Тейтертне кадовсть од церавтомо, 
Салдатнень пурнасть войнав тыщасо, 
Саблясо керясть, сезнесть пушкасо. 
Ломань.теласо покш лейтне 
брудявсть, 
Ломань пси вересь лей лацо чудесь... 
Ниле иеть мольсь ломань маштомась, 
Ниле годс модась верьденть 
якстерьгадсь. 
Чи валгомасто вирень увтось мольсь, 
Мик чи лисемав те увтось марявсь. 
Те увтось ульнесь ломань сельведень, 
Те лаштось ульнесь лайшема вайгель. 
Мезень кувалт мольсь те покш 
лайшемась? 
Мезень кисэ рангсь трудий народось? 
Сыретне лайшесть цера-эйдест кис, 
Эйкакштне авардсть тирень-тетяст 
кис. 
Сынст цераст саизь мастор грань 
лангов, 
Сынст тетяст панизь эсь пряст 
путомо. 
Се шкатне эйстэ чиськак чоподаль, 
Се годтнэ эйстэ ковось эзь светя... 
Ансяк менель крайс од теште 
лиснесь, 
Вете сторонав струянзо нолдась. 
Се тештенть · эйстэ валдо струя 
валгсь, 
Валдо свет каясь мокшэрзятнень 
лангс. 
Теленек-кизнек тештесь якстерьгадсь, 


Народонь славась яла виензась. 
Сестэ мокшэрзят весе радувасть, 
Ды мельс-паросо салава кортасть: 
„Паряк лазови ташто эрямось. 

Ды нужась сови чопода калмос. 
Весе лангс лисить морясо кевтне, 
Весе честьс совить мокшоэрзятне. 
Валдоми весе минек эрямось, 
Одкстоми весе эрямо коесь“. 

Народось изнясь, карми изнямо, 
Сонзэ виезэ седеяк ламо. 
Вирьгаяк юты-виренть сявордсы, 
Пандова юты-пандовть калавтсы. 
Герой-соколт шачсть народонть 

эйстэ, 
Дока соколт кассть шародонть 

ютксо. 


Ленин ялганок, Сталин оянок, 
Народонть пурнызь, изнямос ветизь. 
Коданя кирвайсь Октябрянь толось, 
Сонзэ кирвастизь герой-соколтнэ, 
Герой-соколтнэ, народонь виесь. 
Толсо пултазельть гуень пизэтне, 
Сестэ маштозельть киска-бояртнэ. 
Сынст покшост ульнесь сисем прясо 
гуй, 
Сисем прясо гуй—сонсь инязорось. 
Октябрянь толось весе пултынзе, 
Пизэ юртосткак весе маштынзе, 
Пулест, куловост вармась салынзе, 
Моря потмаксос те пулесь оймась. 
Вай, седе мейле минек масторось, 
Весе мазылгадсь, садсо наряжавсь. 
Якстере цецят артызь лангонзо... 

Октябрянь толось светясь валдосто, 
Масторонть келес пургась сятконзо. 
Сыргась Питерстэ, тусь оштнэ ланга, 
Оштнестэ кирнявтсь эрзянь велетнес. 
Туремань увтось мольсь мастор 
келес, 
Эрьва чи яла седеяк келемсь. 
Арасель, паряк, истямо тарка, 
Масторсонть сестэ истямо пакся, 
Козонь пожарось аволь пачколе, 
Пек кежесь ламоль таштазь 
седейсэ. 
Лакиця вересь эзь кирдевть вийсэ... 
Масторонь келес од виесь пуромсь, 
Мокшоэрзятне од киява мольсть. 
Но эзть маштовкшно весе бояртнэ, 
Эзть истожавкшно виест сюпавтнень. 
Сынь таго пурнасть раужо виест, 
Сынь таго човасть народ лангс пеест, 
Сыргсесть вий марто моданть 
нельгеме, 
Народонь кедьстэ олянть саеме. 
Но фатясть тенень минек соколтнэ, 
Ленинэнь марто Сталин ялгатне, 
Врагонь тевтнеде сынь умок 
чарькодсть— 
Ды ламо народ сыргавтсть эсь 
мартост. 
Пурнасть рузт, чувашт, белорусст, 
;‚ эрзят, 
Робочейть, крестьянт ды ламо лият. 
Кирвастевсь сестэ народонь война, 
Вете иес бойть сестэ эзть ойма... 

Октябрясь минек кинек панжизе, 
Революциясь олянть максызе. 
Рузонь народось миненек лездась, 
Минек партиясь эйсэнек тонавтсь. 
Ленинэнь превсэ, Сталинэнь превсэ 
Народось сюлмавсь весеме вийсэ. 
Светэнть лангс теевсь олячинь 
мастор, 
Советэнь мастор, часливой мастор! 
Кармасть эрзятне парсте эрямо, 
Весе народтнэ сюпалгадомо. 
Велетне пешкедсть колхозонь вийде, 
Пешкедсть паксятне трактор 
вайгельде. 
Ней весень минек праванок лия, 
Сталин макссь тенек Конституция. 
Минек масторсонть эрямось паро, 
Од сторонасонть эрямс весела! 
Минек масторсонть—колхоз эрямо, 
Часиянок ней ламодо-ламо. 
Сэрейде-сэрейть минек виренек, 
Келейде-келейть минек паксянок, 
Ламодо-ламо ули паронок. 
Минек масторсо тракторсо сокить, 
Минек паксясо—комбайнат нуить. 
Миллиардт пондо товзюро пурныть, 
Ды калацядо сынь чистэ ярсыть. 
Заводт, фабрикат одтминь строинек, 
Эсь робочей вий тозонь пурнынек. 
Заводтнэ кастасть ней стахановецт, 
Ламо сынь тонавтсть од стахановкат. 
Сынст ютксо ламо мокшэрзянь 
ават, 
Сынст эйстэ ламо мокшэрзянь алят. 

Веселгадсь, ялгат, минек эрямось, 
Мокшэрзятне нейсть уш валдо ламо, 
Минек минсенек шнститутонок, 
Тонавтозь улить ииженерэнек, 


Серма великой ды мудрой Сталиннэнь 


Учительть ламо, ламо враченек. 
Теевсь народось сермас содыцякс, 
Теевсть эрзятне книгань ловныцякс. 
Тонавтнить одтнэ, капшить сыретне, 
Аватне капшить, мельгаст тейтертне. 
Весе тонавтни эрзянь народось, 
Весе превс касы мокшонь народось. 
Кить врачокс лисить, конат 
летчикекс, 
Конат пек метка пулеметчикекс,— 
Весе превс касыть, науканть сасыть, 
Весе роботыть—знатвоекс лисить. 
Кить а содасызь ней Печказовань, 
Депутатонок—те эрзянь аванть? 
Сон мушко касты ортадо сэрей, 
Сон пазе максы ождядо кеме. 
Кить а содасызь Казанцев Петянь— 
Орденэнь кавдый те мазы церанть? 
Покш почет кинень ней народось 
макссь, 
Кона ве мельсэ депутаткс кочказь. 
Кие эзь марсе Павол Яськиндэ, 
Сырьнень прев марто эрзянь 
атядонть? 
Сюронь кастомань, кона чудат 
тейсь, 
Колхоз паксясто урожай покш сайсь. 
Ламо ней истят минек церанок. 
Ламо ней знатнойть минек аванок, 
Сынст эйстэ ламонь мештьсэст, 
Тештть палыть, 
Ленинэнь орден ламовь мештесэ, 
Трудовой почет седей маласо. 
Весень почетсо Сталин казинзе 
Минек партиясь честес путынзе. 
Секс покш пасиба Сталин 
ялгантень— 
Сон чиденть валдсто минек 
валдомты. 

Минек масторсо пиже сад касы, 

Те садовть потсо мокшэрзят эрить. 
Вай, садось ваясь пиже луга потс, 
Тезэнь появасть ламо цецят одс. 


Те луганть лангсо, садонть 
куншкасо, 
Минек тейтертне, минек цератне! 
Мейсь тезэнь пурнавсть эрзянь 
тейтертне? 
Мейсь тесэ вастовсть мокшонь 
алятне ? 
Те мазы садсонть покш праздник 


течи. 

Т ечень чистэ шачсь од Мордовиясь, 
Течи появась од республикась. 
Ней мокшэрзятне дружнасто эрить, 
Вейсэ Сталиннэнь пасиба евтыть,— 
Сон макссь миненек пек покш часия, 
Моронок минек секс гайгить сиякс; 
„Вай, велесь, велесь эрзянь 

Найманось, 
Вай, велесь, велесь, минек колхозось. 
Ведезэ чуди веленть алганзо, 
Вирезэ касы веленть вельксканзо. 
П ичензэ касыть—юты пельс токить, 

Масторонть перька ведензэ сатыть. 
Вай, вирьсэнть ламо морыця 
нармуть, 
Вай, веденть ламо уйни калонзо. 
Паксянть лангс ванат--келейде-келей, 
Сюрозо касы сэрейде-сэрей. 
Веленть ве песэ гай кудо пиче, 
Тосо тонавтнить минек эйкакштне. 
Омбоце песэ луга поляна, 
Полянанть лангсо колхозонь клубось. 
Колхозонь клубсонть весе 
колхозникть, 
Комсомолецтнэ—вадря од церат 
Ловныть-толковить Конституция. 
Вай; колхозниктне аштить веселат, 
Пеедень кургсо, покш мельс-паросо. 
Вожденть—Сталинэнь вечкевикс 
валтнэнь 
Превезэст саить, седейзэст путыть. 
— Дайте кучтано серма Сталиннэнь 
Минь евтасынек потсо валонок, 
Минь пачтясынек покш мельс- 
паронок: 
Сон макссь миненек сех вадря закон, 
Сон сермадсь тенек оля-чинь 
прават. 
Пек веселасто эрямось моли 
Пек сюпавсто ней колхозось эри“. 

Минек масторсонть эрямось вадря, 
Од моданть лангсо эрямось паро! 
Минек масторсонть сех келей паксят, 
Келей паксясо поляна — луга. 
Се луганть лангсо лиси лисьмапря, 
Сиякс жойнети лисьманть ведезэ, 
Сырнень покольнеть лисьманть 
кевензэ. 
Се лисьманть перька путозь умарь 
сад, 
Сон иезэнзэ колмо раз цвети, 
Сон умарензэ колмоксть кенерсти, 
Сон эсь тветсэнзэ мастор наряжи, 
Тантей умарьсэ мастор келпети. - 
Минь эрятано весе те садсонть, 
Сталин теизе истя эрямонть. 
Эряк, родной вождь, еще сядот ийть, 
Пурнак седейзэть тон ламо од вий! 


Великой Сталиннэнь приветственной 
сермась сермадозь МАССР-нтень 5 иень 
топодеманть честьс ды примазь Мор- 
довиянь писательтнень общей собра- 
ниясо. 


Писательской коллективенть поруче- 
ниянзо коряс сермань подлинникенть 
подписали писательтне ды поэтнэ: 


Ф. И. Беззубова, В. Радин, С. Вечка- 
нов, А. Мартынов, В. Коломасов, А. Ка- 


расев, И. Чумаков, А. Чекашкин, 
В. Курзанова, И. Прончатов, Н. Фи- 
липпов, В. Водясов М. Кинельский, 


С. Прохоров, П. Любаев, П. Гайни ды 
лият. 


Серманть стихсэ сермадызь скази- 
тельницась-орденоносецэсь Ф. И. Без- 
зубова ды В» Радин. 

Саранской пенькокомбинатось 


Мордовской. республиканть су- 
ществованиянзо шкастонть пек 
кармась развиваться промышлен: 
ностесь. Мордовиянь крупной про- 
мышленной предприятиятнень 
эйстэ вейкекс ловови Саранской 
пеньковой комбинатось, кона нол- 
дазь эксплоатацияс 1936 иестэ. 

Мордовиянь пятилетиянтень сон 
теевсь советской социалистичес- 
кой промышленностень действую- 
щей гигантокс, косо роботыть 
1.500 ламо робочей. Неть вете 
шетнень перть пеньковой комби- 


натось целанек освоил сложной 
высококачественной оборудовани- 
янть. Сон эрьва чистэ минек мас- 
торонтень максы пултонь сюлма- 
мо 36 тонна шпагат ды различной 
ассортиментэнь высококачествен- 
ной 15 тонна пикст. 

1938 иестэ ульнесь организовазь 
крутильно-веревочной цехесь, ко- 
на февраль ковонь планонзо то- 


павтызе февралень 24-це чинтень 
109,9 процентс. 

ЛЕНИНЭНЬ КИЯВА 


ВКП(б)-нь историянь тонавтницятненень лезксэс 


Революционной руководствань сталинской школа”) 


Январень 19-це чистэ Сталин ды 
Дзержинский тердсть уральской 
ды вятской советской ды партий- 
ной организация тнень об‘единен- 
ной заседания, конаньсэ аравтсть 
вопрос централизованной аппара- 
тонть—Военно-Революционной Ко: 
митетэвть созданиядо, конанень 
должны подчиняться весе уликс ор- 
гантнэ. Совещаниясонть эсь выступ- 
лениясонзо Сталин ялгась макссь 
Военно-Революционной Комите- 
тэнть задачанзо характеристика: 
„Общей положениядонть кортазь, 
эряви меремс, што фронтонть кой- 
кодамо устойчивостезэ маласо 
шкантень обеспечен ды эряви соз- 
дать именна ней Военно-Револю- 
ционной Комитет. Бути противни- 
кесь шашты икелев, то сонензэ 
сыть лездамо восстаният! пот- 
со, конатнень каршо успешной 
стэ боронямо может авсяк теине, 
подвижной организация, кодамокс 
должен улемскак Военно-Революци- 
онной Комитетэсь... 

Военно-Революционной Комите- 
тэнть кедьсэ должны улемс сосре- 
доточент весе вийтне, весе сргд- 
стватне, но Советской Органтнэнь 
текущей роботаст должен улемс 
аволь лоткавтозь, но виевгавтозь. 

Центранть примерэнзэ коряс ис- 
тят жо органт должны улемс соз- 
дант уездтнэсэяк. 

Революционной комитетнэнь ис- 
тямо сетенть лездамонзо марто 
карми ютавтневеме связесь таркат- 
нень марто. Ды ансяк истямо лад- 
со минь ульдяно анокт од наступ- 
лениянтень“ (тосо жо 125 стр.). 

Тылэнть кемекстамосонзо пек 
покш значениязо ульнесь Сталин 
ялганть роботазо Вятской губер- 
нясо национальной меньшинстват- 
нень организовамонть коряс. Иль- 
ведевкстнэ, конатнень тейнизь ме- 
стной организациятне, ульнесть на- 
ционалистнэнень ды буржуазной 
контрреволюциянтень лезэкс. Ян- 
варень 12-це чистэ Вяткасо ульнесь 
создан губисполкомсо националь- 
ностень тевтнень коряс отдел кав- 
то секциятнень составсо: татар- 
ской ды мари секциятнень состав- 
со. Секциятне организовасть эсест 
печатной органт ды ушодсть мас- 
совой агитация. Ульнесть ютав- 
тозь зярыя съездт ды конферен- 
цият—удмуртиэнь, марийтнень ды 
татартнэнь. Весе неть мероприя- 


тиятне налксесть покш роль 
фронтонть ды тылэнть кемекста- 
мосост, макссть возможностть 


ушодомс Восточной фронтсо Як- 
стере Армиянь частнень планомер- 
ной наступлениянть. 
.." 

5-це № „Военно-исторической 
журналсонть“ печатазь зярыя инте- 
ресной теоретической ды истори- 
ческой статьят, конат посвящент 
войнадонть ленинско-сталинской 
учениянтень, гражданской войнань 
шкастонть Сталин ялганть деятель- 
ностенстэнь. 


Кулик ялганть „Боевые встречи“ 
статьясонзо максозь замечатель- 
ной образозо революциянь полко- 
водецэнть, коча панжсь од эпоха 
военной искусствань историясонть. 
Кулик ялгась евтни, кодат смелой 
гениальной решеният примсесь 
Сталин ялгась Царицынэнть кис 
бойтнень шкастонть. 

1918 иень сексня Краснов гене- 
ралось 20 дивизия кучсь Царицы- 
нэнть лангс. 70 тыща штыкть ды 
саблят, малав 300 пулемет, 150 
орудия ульнесть белойтнень кедь- 
сэ. Теке шкастонть жо троцкист- 
ской предательтнень чумост 
кувалт Царицынэнь защитниктне 

кадовсть патронтомо, снарядтомо 
ды обмундированиявтомо. Октяб- 
рянь пелевидстэнть ушодовсть ре- 
шаюшей бойть. : 

Октябрянь 16-це чистэ Сталин 
ялгась приказась Х-це армиянь 
артиллериянь начальникентень сес- 
ке жо пурнамс весе орудиятнень ды 
боеприпастнэнь фронтонь центра- 
льной участкантень Садовая, Во- 
ропоново районсонть. 

„Приказаниянть сдержанной, 
спокойной тононзо коряс, —сер: 
мады Кулик ялгась,—можна уль- 
несь чарькодемс, што артиллери- 
янть концентрациясь ашти смел- 
стэ ды келейстэ арсезь планонть 
пельксэкс* („Военно-исторической 
журнал“ 5-це №,88 стр.). 

Кулик ялгась пурнызе артилле- 
риянть фронтонь центральной 
участкантень, кадсь флангтнесэ 
20—30 орудвя эрьвасонть. Пеле- 
вес роботась ульнесь прядозь, ды 
Кулик ялгась тусь армиянь шта- 
бов доложить Сталиннэнь ды Во- 
рошиловнень примазь мератнеде. 

„Колмо этаж марто покш кудо- 
сонть,—сермады Кулик ялгась,— 
косо ульнесь армиянь штабось, 
пек валдольть вальматне. Неть 
читнестэ тесэ эзть удсе суткань 
перть. 


Дежурноесь очередтеме монь нол- 

дымем кабинетс, косо роботасть 
Сталин ды Ворошилов. Мон ев- 
тынь седе, што предваритель- 
ной распоряжениянть топавтомга 
артиллерийской частнень мон уш 
стягиваю центральной участкан- 
тень, ансяк кой-зярдо дивизионт 
мон кадынь флангтнес сехте эря- 
викс задачатнень топавтоманть 
туртов. 


— Кодат флангт?—кевкстимем 
Сталин, ды чамазо сонзэ теевсь 
седе строгойкс.—Гумракось? Са- 
рептась? Или приказсонть. аволь 
чарькодевиксстэ сермадозь, или 
тон минек эзимизь чарькоде. Рев- 
военсоветэсь предлагает тыненк 
пурнамс центральной участкаятень 
весе артиллериянть ды боеприпас- 
тнэнь. Весе, мезе можна пурнамс 
веньберть, вейкень пес весе пуш- 
катнень“ (88—89 стр.). 

Те ульнесь исключительна сме- 
лой план, кона достоин великой 
полководецэнтень. Флангтнестэ 
белойтнень ендо вачкодьксэнть 
опасностензэ лангс апак вано, 


Сталин ялгась пурнась мощной 
ударной кулак фронтонь централь - 
ной участкасонть Красновонь глав- 
ной вийтнень громамонть туртов. 


„Минь должны молемс те рис- 
кентень,—мерсь Куликнень Сталин 
ялгась, — штобу отразить покш 
опасностенть, кона лиякс может 
улемс неминуемойкс. Исяк белойт- 
ненень теевсь серьезной неудача 
южной участкасонть. Минек улить 
весе ‘основаниянок арсемс, што 
сынь авокстыть решительной вач- 
кодемантень самай тесэ, центра- 
сонть. Тесэ, Садовоенть районсо, 
сынь сехте маласот ошонтень. 
Тей ‘сынь пурныть эсест сехте 
вадря виест, тень ютксо мамон- 
товской конницанть ды офицер- 
ской бригаданть. Минек арась 
праванок сравтнемс ней эсенек 
вийтнень“ (89 стр.). 

Сталин ды Ворошилов ялгатне 
тешкстызь, што операциянть це- 
лезэ аволь ансяк атаканть отра- 
жениясь, но противникень главной 
вийтнень разгромось. Неожидан- 
ностесь—успехенть главной усло- 
виязо. 

Позда веть Кулик велявтсь по- 
зициятнес. Вень чолодасонть ла: 


каземсь напряженной роботась. 
Шумтомо усксевсть ды аравт- 
невсть орудиятне вейкест-вейкест 
эйстэ кой-зяро эскельксэнь тарка. 

1918 иень октябрянь 17-це чистэ 
валске ушодовсь белойтнень ата- 
кась. Сынь бойс мольсть развер- 
нутой стройсэ ды ульнесть уве- 
рент, што те участкасонть артил- 
лериясь а машты теемс виев то- 
лонь отпор. 

Но вана Кулик ялганть коман- 
данзо коряс кармась леднеме ар- 
тиллериясь. Боень разгарстонть 
позициятнес састь Сталин ды Во- 
рошилов. Артиллеристнэ, якстере- 
армеецтнэ, эсест вождтнень содазь, 
приветствовасть сынст восторжен- 
ной сеермасо. Ды эрьва косо, 
кува ютнесть, кепсевсь приветст 
венной сеерматнень восторжен: 
ной увтось, ды ломатне, конат 
еще исяк неявсть сизезь, седе а 
ков муцявозь, небывалой ярость 
марто ды напор марто кайсевсть 
решительной минутастонть контр: 
атакас. Врагось ульнесь громазь. 
Осадань кольцясь ульнесь сезезь. 
Царицынэсь кадовсь советскойкс. 

Теке жо журналсонть Тимош- 
ков ялганть статьязо— „Туркестан- 
со английской интервентнэнь раз- 
громось“ — посвящен 1918 — 1919 
иетнестэ белогвардеецтнэнь ды 
английской империалистнэнь кар- 
шо Средней Азиянь народтнэнь 
отечественной войнантень. Граж- 
данской войнань боевой иетнестэ 
Ленин ды Сталин явсть пек покш 
мель Средней Азиянь народтнэнь 
освободительной войнантень. Ца- 
рицынсэ улезь, Сталин ялгась лез- 
дась Туркестанонтень сюросо, 
оружиясо, ломаньсэ. Националь- 
ной вопросонть коряс Сталинской 
директиватне лездасть Туркеста- 
нонь большевиктненень кепедемс 
народной массатнень бороцямос 
интервентнэнь каро. 

Сталин ялгась телеграфировась 
Средней Азиянь ды Туркестанской 
краень совнаркомонь чрезвычай- 
ной комиссаронтень. „Сень тур- 
тов, штобу властесь тосо улевель 
народной, эрявить революционной 
развитиянь процессэнтень неть 
окраинатнень трудиця ды эксплоа- 
тируемой массатнень вовлечени- 
янь специальной способт, эряви 
кепедемс массатнень советской 
властенть видьс, сынст сехте вад- 
ря представятельтнень жо вейсэн- 
дямс меельценть марто, но те не- 
возможна неть окраинатнень авто- 
номиявтомонть, лиякс меремс 
местной школань, местной судонь, 
местной’ администрациянь, влас- 
тень местной органтнэнь, местной 
общественной , политической ды 


и. 


просветительной учреждениятнень 
организовамовтомонть обществен- 
но-политической роботань весе 
сфератнесэ местной краень труди- 
ця массатнень туртов родной, ке- 
ленть полной праванзо гарантия 
марто... Автономиянть аволь от- 
рицаниясь, но сонзэ признаниясь— 
ашти советской властенть очеред- 
ной задачакс, ансяк эряви те авто- 
номиянть строямс таркатнесэ со- 
ветнэнь базисэнть лангсо ды ан- 
сяк истямо ладсо властесь может 
улемс народнойкс ды массатнень 
туртов роднойкс“ (143—144 стр.). 

Английской империалистнә 1918 
иестэ строясть Туркестансо со- 
ветской властенть свержениянь ды 
„автономной республиканть“ соз- 
даниянь плант. „Те республикась,. 
—сермадсь, эсензэ запискасонзо бе- 
логвардеецтнэстэ вейкесь,—карми 
аштеме Англиянть исключитель-- 
ной влияниянзо ало ды карми 
пользоваться истямо жо самостоя- 
тельностьсэ, кода Англиянь афри- 
канской колониятне...“ (146 стр.).. 

Эсест азоротнень, английской 
генералонть Маллисононь указ- 
каст коряс белогвардеецтнэ ды 
эсеро-меньшевиктне 1918 иень. 
июльстэ кепедсть восстания Ашха-- 
бадсо. Басмачтне, конат. снабжен- 
ноельть английской оружиясо,, 
разбойничасть Туркестанонь юг-- 
сонть. 

Английской империалистнэ снарт-- 
несть кружамс советской Турке- 
станонть, ваявтомс сонзэ кресть- 
янонь ды робочеень верьсэнть,. 
повамс голодонь кедьсэнть. 

Те грозной моментстэнть Ста- 
лин ялгась организови лездамо 
Туркестанонтень: 1918 иень июлень - 
22-це чистэ Царицынстэ, Астраха-- 
ненть трокс, ульнесь кучозь пус- 
тынятнева верблюд лангсо Со- 
ветской Туркестанонтень лездамо» 
боеприпасонь ды оружиянь спе- 
циальной транспорт. 

Туркестанонтень сталинской 
лездамонть ульнесь решающей 
значениязо Средней Азиясо анг-- 
лийской интервентнэнь громамонь- 
тевсэнть. 


* 
* 


Рецензируемой журналтнэсэ пе- 
чатазь зярыя лия интересной 
статьят Сталин ялгадонть. Сынст- 
ютксто башка мель явовтыть Яро- 
славский, Буденный, Панкратова, 
Меликов ды лия ялгатнень стать- 
яст. Советской историктне тейсть- 
икелев серьезной эскелькс минек 
родинанть героической прошлоен- 
зэ разработкасонть. 

Е. Городецкий. 

*) (Пезэ. Ушодксонз» вант ютась. 
номерстэ). 

ТАСС-нть опровержениязо 


1. Рейтер агентствась нолдтни 
эсензэ стокгольмской корреспон- 
дентэнть сообщения буто „Со- 
ветской сисем самолетнэ ертсть 
10 фугасной ды пек ламо зажи- 
гательной бомбат Паяла шведской 
веленть лангс, кона ашти финской 
пограничной шоссейной кинть 
эйстэ вете милянь тарка“. 

ТАСС-сь уполномочен яволяв- 
томс, што советской вейкеяк са- 
молет эзь ливтне Паяла веленть 
велькска ды вообще шведской 
территориянть велькска, советской 
самолетнэнь коряс Рейтер агент- 
стванть сообщениязо жо ашти 


злостной вымыслакс. 
2. Французской агентствась Га- 


А ба 
яо 


вас, кой-кона французской ды анг- 
лийской, ды истя жо башка гер- 
манской газетатне нолдтнить ку- 
лят седе, што Советской Союзось. 
пред‘явил Эстониянтень, Латви- 
янтень ды Литвантень требования 
морской од базатнень СССР-нтень 


максомадо, „военной базатнень“ 
количестванть покшолгавтомадо 
ды лият. 


ТАСС-сь уполномочен яволяв- 
томс, што весе неть сообщеният- 
не мейсэяк не основаннойть ды 
целанек аштить вымы шленнойкс. 

